Vööla

Vööla (rootsi ja saksa keeles Bysholm) on Läänemaal Noarootsi poolsaarel asunud küla.

Ligikaudu 670 aastat tagasi asus Vööla küla koos Hara külaga eraldi saarel. Saar kuulus kaua tagamaana eri mõisatele, kuni sellele 1775 ehitati oma häärber. Kui Hara küla asustasid eestlased, siis Vööla külas elasid eestirootslased.Külad - Noarootsi Vallvalitsus. Vaadatud 04.08.2014.

Noarootsi kihelkonnas asus 1783. aastal Uugla mõisast eraldatud Vööla mõis.Eesti ala mõisate register. Vaadatud 04.08.2014.

Küla kohta kasutati aastal 1922  nime Võõla, rootsi keeles aga Lill-Harga.  Eestikeelse nime päritolu on teadmata,  Carl Russwurm esitab aastal 1855 nimekujud Wöle, Wöla, Wola ja vasteks sõna voolas : voola, mis tähendasid veekeerist, voolu. Nimi võib olla  olnud ka kaheosaline, kus liigisõna laid on lühenenud la-ks. Rootsikeelne nimi Bysholm tähendab külasaart. Küla ja mõis on saanud nime asukohaks oleva laiu järgi, mis XIX sajandi II pooleks kasvas Noarootsiga kokku. Veel Russwurmi ajal eraldasid kitsad väinad saart Paslepast, Kudanist ja Harast.Eesti kohanimede leksikon

1959. aastal elas tollasesse Pürksi külanõukogusse kuulunud külas 24 elanikku ning 1970. aastal 16 elanikku."Rahvastiku ühtlusarvutatud sündmus- ja loendusstatistika". Hiiumaa, Läänemaa 1965-1990. Vaadatud 23.05.2014. 1970. aastatel liideti Vööla küla Hara külaga.

Vaata ka
 Vööla meri

Viited

Kategooria:Noarootsi kihelkond
Kategooria:Lääne maakonna endised külad